اویان نیوز: ایرانین شرقی آذربایجان ویلایتینین ماراغا شهرینده تهلوکهسیزلیک قوهلری ایله یئرلی اهالی آراسیندا قارشیدورما باش وئریب. آپا آگئنتلیینین معلوماتینا گؤره، ایران تهلوکهسیزلیک قوهلری مارتین ۱۲-ده آخشام ساعتلاریندا اوزرلرینه «تراکتور» فورماسی گئیینمکله میللی موسیقی صدالاری آلتیندا رقص ائدرک چرشنبه بایرامینی قئید ائدن آذربایجانلیلارین شنلیک مراسیمینه هوجوم ائدیبلر. تدبیر ایشتیراکچیلارینین میللی شوعارلار سسلهندیرمهسی طرفلر آراسیندا توققوشمایا سبب اولوب. نتیجهده بهراد خدایاری آدلی بیر ماراغالی گنج جدی خسارتلر آلیب. حاضردا اونون وضعیتینین آغیر اولدوغو بیلدیریلیر. عینی زاماندا قارشیدورمادا ایران تهلوکهسیزلیک قوهلریندن بیر نفر ده آغیر یارالانیب و درحال خستخانایا قالدیریلیب.
آپا
azb_Arab azb_Arab